laion/Wikipedia-Exotic huggingface dataset:
ইরানের পারমাণবিক শক্তি সংস্থা

ইরানের পারমাণবিক শক্তি সংস্থা ( এইওআই) ইরানের পারমাণবিক শক্তি এবং পারমাণবিক জ্বালানী চক্র স্থাপন কার্যক্রম পরিচালনার জন্য দায়ী প্রধান ইরানি সরকারী সংস্থা। এইওআই ফোর্ড এবং নাটানজ সমৃদ্ধকরণ সুবিধাসহ পূর্বে অঘোষিত পারমাণবিক কর্মকাণ্ডে জড়িত ছিল। এইওআইয়ের সদর দফতর তেহরানের উত্তর আমির আবাদ জেলাতে রয়েছে, তবে সারা দেশে এর সুবিধা রয়েছে। এইওআইয়ের বর্তমান প্রধান হলেন আলী আকবর সালেহি, যিনি ১৫ আগস্ট ২০১৩-এ ফেরেদুন আব্বাসিকে প্রতিস্থাপন করেছেন। পারমাণবিক জ্বালানী উৎপাদন বিভাগ (এনএফপিডি): ইউরেনিয়াম অনুসন্ধান, খনন, কলকারখানা, রূপান্তর এবং পারমাণবিক বর্জ্য ব্যবস্থাপনা সহ পারমাণবিক জ্বালানী চক্র নিয়ে গবেষণা ও উন্নয়ন; জাবের ইবনে হায়ান গবেষণা বিভাগ, অনুসন্ধান এবং খনন বিভাগ, উপকার ও হাইড্রোম্যাট্যালার্জিকাল গবেষণা কেন্দ্র , পারমাণবিক জ্বালানী গবেষণা ও উৎপাদন কেন্দ্র, বর্জ্য ব্যবস্থাপনা বিভাগ, এবং সাঘন্দ খনন বিভাগ অন্তর্ভুক্ত রয়েছে। পারমাণবিক বিদ্যুৎকেন্দ্র বিভাগ (এনপিপিডি): ইরানের পারমাণবিক বিদ্যুৎকেন্দ্রগুলির পরিকল্পনা, নির্মাণ, কমিশন, ডেকমিশনেশন এবং পারমাণবিক সুরক্ষার জন্য দায়বদ্ধ। প্রকৌশল এবং প্রযুক্তিগত তদারকি বিভাগ (ইটিএসডি): প্রকৌশল এবং প্রযুক্তিগত দলিলগুলির নকশা, পর্যালোচনা, মূল্যায়ন এবং অনুমোদন, অংশগ্রহণ এবং মান নিয়ন্ত্রণ। গবেষণা বিভাগ : গবেষণা প্রকল্পগুলির পরিকল্পনা ও পরিচালনার জন্য দায়বদ্ধ; আটটি অনুমোদিত গবেষণা কেন্দ্র রয়েছে: পারমাণবিক গবেষণা কেন্দ্র, লেজারের গবেষণা কেন্দ্র এবং তাদের প্রয়োগ; নিউক্লিয়ার ফিউশন গবেষণা কেন্দ্র , গামা বিকিরণ সেন্টার, পুনর্নবীকরণযোগ্য শক্তি বিকাশ কেন্দ্র, কৃষি ও ঔষধের জন্য পারমাণবিক গবেষণা কেন্দ্র (কারাজ), ইয়াজদ বিকিরণ প্রক্রিয়াকরণ কেন্দ্র এবং বনব গবেষণা কেন্দ্র আন্তর্জাতিক বিষয়ক বিভাগ (আইএডি): বিদেশে এইওআই এর সহযোগীদের সাথে সহযোগিতা তদারকি করে এবং এইওআইয়ের নীতিমালা সংক্রান্ত নথি খসড়া করে; অস্ট্রিয়া এর ভিয়েনায় আইএইএ এবং রাশিয়ার মস্কোতে এক দল প্রতিনিধি বজায় রাখছেন। ইরানের পারমাণবিক কর্মসূচি ইরানে বিজ্ঞান ইরানের শক্তি ইরানের আন্তর্জাতিক র‌্যাঙ্কিং ইরানি পারমাণবিক আলোচকদের তালিকা The Atomic Energy Organization of Iran: What Role? "Iran appoints pragmatist Salehi to head nuclear program"। Reuters। ১৬ আগস্ট ২০১৩। ১৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৩।  সরকারী ওয়েবসাইট এনটিআই ওয়েবসাইটে ইরানের পরমাণু শক্তি সংস্থা সম্পর্কে ব্রিটানিকার ওয়েবসাইটে ইরানের পরমাণু শক্তি সংস্থা সম্পর্কে
গোহ চেং লিয়াং

গোহ চেং লিয়াং (সরলীকৃত চীনা: 吴清亮; প্রথাগত চীনা: 吳清亮; ফিনিন: Wú Qīngliàng ; জন্ম ১৯২৭) একজন সিঙ্গাপুরের ধনকুবের ব্যবসায়ী যিনি ওথেলাম হোল্ডিংস প্রতিষ্ঠা করেছিলেন, যা রঙ এবং আবরণ উৎপাদন করে। গোহ চেং লিয়াংয়ের জন্ম সিঙ্গাপুরে। তিনি উ সোংচাং এবং লি শিউইংয়ের ছেলে। তিনি ১৯৫৫ সালেসিঙ্গাপুরে তাঁর প্রথম রঙের দোকান স্থাপন করেন এবং ১৯৬২ সালে নিপ্পান পেইন্টের প্রধান পরিবেশক হয়েছিলেন। ১৯৭৪ সালে তিনি আবাসন ব্যবসায়ী উদ্যোগ উইথেলাম হোল্ডিংস প্রতিষ্ঠা করেছিলেন, যা এখন রঙ ব্যবসা এবং সম্পত্তি উন্নয়নে আগ্রহী। তিনি সিঙ্গাপুরে থাকেন। তাঁর গো ফাউন্ডেশন বেশ কয়েকটি দাতব্য প্রতিষ্ঠানে বড় অনুদান দিয়েছে। তাঁর এক ছেলে গোহ হুপ জিন, যিনি মার্চ ২০৮ থেকে নিপ্পন পেইন্টের চেয়ারম্যান ছিলেন এবং তাদের ব্যক্তিগত যৌথ উদ্যোগ নিপসিয়া চালাচ্ছেন। "Forbes profile: Goh Cheng Liang"। Forbes। সংগ্রহের তারিখ ২৬ অক্টোবর ২০১৯।  Wong, Sterling (জানুয়ারি ১৯, ২০১৫)। "Raffles Hotel Job Helps Make Goh Cheng Liang Singapore's Richest"। Bloomberg Billionaires। Bloomberg LLC। সংগ্রহের তারিখ ৬ জুন ২০১৫।  "立邦漆背后的百亿富豪：从贫穷子弟到亚洲"油漆大王"的励志转身"। Sina (চীনা ভাষায়)। ২০১৮-০৪-২৭।  "Our History"। Nippon Paint SG। সংগ্রহের তারিখ ১৭ জানুয়ারি ২০১৫।  Lee, Hui Chieh। "$12m gift for leukaemia research" (পিডিএফ)। National University Hospital Singapore। The Straits Times Singapore। ১৪ সেপ্টেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ জুন ২০১৫।  "Goh Foundation Endowed Scholarship"। Singapore Management University। Singapore Management University। সংগ্রহের তারিখ ৬ জুন ২০১৫।
গোহ হুপ জিন

গোহ হুপ জিন (吳 學 人, জন্ম ১৯৫২/১৯৫৩) একজন সিঙ্গাপুরের ব্যবসায়ী এবং মার্চ ২০১৮ সাল থেকে নিপ্পন পেইন্টের চেয়ারম্যান। গোহ হুপ জিন সিঙ্গাপুরের ধনকুবের গোহ চেং লিয়াংয়ের ছেলে। গোহ টোকিও বিশ্ববিদ্যালয় থেকে রাসায়নিক প্রকৌশল বিষয়ে স্নাতক এবং ক্যালিফোর্নিয়া বিশ্ববিদ্যালয় থেকে এমবিএ করেছেন। গোহ ২০১৮ সালের মার্চ থেকে নিপ্পন পেইন্টের চেয়ারম্যান ছিলেন এবং পরিবারের ব্যক্তিগত যৌথ উদ্যোগ নিপসিয়া চালাচ্ছেন। সিঙ্গাপুরের কুইন অ্যাস্ট্রিড পার্ক জেলায় গোহের একটি বাড়ি রয়েছে, যা তিনি জুলাই ২০১৬ সালে ৪৪.৫ মিলিয়ন মার্কিন ডলারে কিনেছিলেন। "Executive Profile: Hup Jin Goh"। Bloomberg LP। সংগ্রহের তারিখ ৩০ জুলাই ২০১৮।  "Forbes profile: Goh Cheng Liang"। Forbes। সংগ্রহের তারিখ ৩০ জুলাই ২০১৮।  "Nippon Paint, Japan's largest coatings maker, to give Singapore's Wuthelam board majority"। ২ মার্চ ২০১৮। ৩০ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৮ – Japan Times Online-এর মাধ্যমে।  hermes (২২ ডিসেম্বর ২০১৬)। "The three most expensive GCBs bought this year"। straitstimes.com। সংগ্রহের তারিখ ৩০ জুলাই ২০১৮।
হাতিয়ান্দহ গণহত্যা

হাতিয়ান্দহ গণহত্যা বাংলাদেশের স্বাধীনতা যুদ্ধ চলাকালে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা বাংলাদেশের সিংড়া উপজেলার হাতিয়ান্দহ বাজারের অদূরে শীতলীতলা হিন্দু অধ্যুষিত এলাকার বাঙ্গালী হিন্দুদের উপর সংগঠিত হত্যাকান্ডকে বোঝায়। ১৯৭১ সালের ৯ মে এই হত্যাকাণ্ডে ২০ জন বাঙ্গালী হিন্দুকে ব্রাশফায়ারে হত্যা করা হয়। সিংড়া উপজেলার হাতিয়ান্দহ বাজারের অদূরে শীতলীতলা এলাকায় পাকিস্তানি হানাদার বাহিনী ৫টি সাঁজোয়া গাড়ি করে গ্রামে প্রবেশ করে আক্রমণ করে। হিন্দু অধ্যুষিত এলাকায় বাড়িতে বাড়িতে হানা দিয়ে পুরুষদের ধরে এনে হত্যা করা হয়। বাড়ির মহিলা ও মেয়েদের সাথে হানাদার বাহিনী অশালীন ব্যবহার করার প্রতিবাদ করায় যুবক রথিকান্তকে রাস্তায় ফেলে হান্টার দিয়ে পিটিয়ে হত্যা করে। রাস্তার পাশে ২৬ জন হিন্দু ধর্মাবলম্বীকে ধরে এনে লাইনে দাঁড় করানো হয়। পাকিস্তানি হানাদার বাহিনী অন্য একটি লাইনে প্রায় সমসংখ্যক মুসলিম ধর্মাবলম্বীদের দাঁড় করালেও পরে তাদের ছেড়ে দেয়। হিন্দু ধর্মাবলম্বীদের লাইনে দাঁড়ানো ব্যক্তিদের উপর রাইফেল ও মেশিনগান দিয়ে গুলি চালায় এবং ব্রাশফায়ারে মারা যান ২০ জন। কয়েকজন গুলি খেলেও প্রাণে বেঁচে যান। ঘটনার পর বেঁচে যাওয়া ব্যক্তিরা প্রাণ বাঁচাতে টানা পাঁচ দিনের পথ অতিক্রান্ত করে ভারতে চলে আসেন। গণহত্যার পর মৃতদেহগুলো পাশের ডোবাতে একত্রিত করে স্থানীয় ইউনিয়ন পরিষদ মাটি চাপা দেওয়ার ব্যবস্থা করে। ২০০৯ সালে গণ কবরের উপর ফলক স্থাপন করা হয়। "নাটোরের ৪৬ রাজাকারের তালিকা"। Bangladesh Journal Online। সংগ্রহের তারিখ ২০২০-১২-০৪।  shipon, Mehedi। "Barta24 - নাটোর মুক্ত দিবস আজ"। Barta24.com (ইংরেজি ভাষায়)। সংগ্রহের তারিখ ২০২০-১২-০৪।  "নীরব অহংকারে দাঁড়িয়ে আছে নাটোরের হাতিয়ান্দহ গণহত্যার নামফলক"। BSSNEWS। ১৫ ডিসেম্বর ২০১৬। [স্থায়ীভাবে অকার্যকর সংযোগ] "বিজয় আমার অহংকার : নাটোর | সারাদেশ | The Daily Ittefaq"। archive1.ittefaq.com.bd। ২০২২-০১-২৬ তারিখে মূল থেকে আর্কাইভ করা। সংগ্রহের তারিখ ২০২০-১২-০৪।
প্রতিবিম্বিত গোলকের সাথে হাত

প্রতিবিম্বিত গোলকের সাথে হাত (ইংরেজি: Hand with Reflecting Sphere) "গোলাকৃতির আয়নায় স্ব-প্রতিকৃতি" নামেও পরিচিত একটি লিথোগ্রাফে মুদ্রিত ওলন্দাজ চিত্রকর মাউরিৎস কোর্নেলিস এশ্যরের চিত্রকর্ম।১৯৩৫ সালের জানুয়ারি'তে চিত্রকর্মটি প্রথম মুদ্রিত হয়েছিল। চিত্রকর্মে প্রতিবিম্বিত গোলক ধরে রাখা একটি হাত অঙ্কিত হয়েছে। গোলকে কক্ষের চারিপাশের প্রতিবিম্ব আছে। গোলক ধরে রাখা হাতটি চিত্রকর এশ্যরের। চিত্রটি এশ্যরের স্ব-প্রতিকৃতি। চিত্রটি এশ্যরের প্রতিবিম্বিত গোলকে স্ব-প্রতিকৃতি'র একটি বিখ্যাত কর্ম। প্রতিবিম্বে স্ব-প্রতিকৃতি, বিশেষ করে গোল বা উত্তলপৃষ্ঠে প্রতিকৃতি অঙ্কন এশ্যরের চিত্রকর্মের সাধারণ বৈশিষ্ট্য ছিল। এশ্যরের বেশিরভাগ স্ব-প্রতিকৃতির মত এই চিত্রকর্মে এশ্যরকে উপবেশিত অবস্থায় গোলকের দিকে তাকিয়ে থাকতে দেখা যায়। এশ্যরের পিছনে ঘরের ছাদ, দেয়াল,জানালা, দেয়ালে সাজানো বইপথ, বিভিন্ন আসবাব-পত্র এবং ইন্দোনেশিয়ার ছায়াপুতুল সহ বেশকয়েকটি ফ্রেমবন্দি চিত্র অঙ্কিত হয়েছে। মহাকর্ষ (চিত্রকর্ম) গোলাকার আয়নায় স্থির জীবন "Lithograph"। M.C. Escher - The Official Website (ইংরেজি ভাষায়)। সংগ্রহের তারিখ ২০২০-১২-০৪।  লোশার ২০০০। গ্রন্থসূত্র লোশার, জে এল (২০০০)। The Magic of M. C. Escher। হ্যারি এন আব্রাহাম ইঙ্ক। আইএসবিএন 0-8109-6720-0।  প্রবেশদ্বার:  চিত্রকর্ম
গোলাকার আয়নায় স্থির জীবন

গোলাকার আয়নায় স্থির জীবন (ইংরেজি: Still Life with Spherical Mirror) লিথোগ্রাফে মুদ্রিত ওলন্দাজ চিত্রকর মাউরিৎস কোর্নেলিস এশ্যরের চিত্রকর্ম। ১৯৩৪ সালের নভেম্বরে চিত্রকর্মটি প্রথম মুদ্রিত হয়েছিল। চিত্রকর্মে অন্ধকার পটভূমিতে একটি বই ও পত্রিকার উপরে গোলাকৃতির বোতল এবং মানুষের মাথা যুক্ত পাখির ধাতব মূর্তি অঙ্কিত হয়েছে। বোতলে এশ্যরের স্টুডিও'র প্রতিচ্ছবি অঙ্কিত এবং এশ্যর নিজে চিত্রটি অঙ্কন করছেন। এশ্যরের প্রাথমিক অঙ্কন ও ১৯৫০-এর দশকের শেষভাগ পর্যন্ত মুদ্রনকর্মে প্রতিবিম্বিত উত্তল পৃষ্ঠে স্ব-প্রতিকৃতি দেখা যায়, এই চিত্রকর্মটি ছিল এশ্যরের এধরনের প্রাথমিক মুদ্রণকর্ম। মানব মাথা যুক্ত পাখির ধাতব মূর্তিটি ছিল বাস্তবে এশ্যরের সংগ্রহে ছিল। পাখির ভাস্কর্যটি এশ্যরের শ্বশুর উপহার দিয়েছিলেন। এই মানব-পাখির ভাস্কর্যটি পরবর্তীতে এশ্যরের ১৯৪৭ সালের অন্য ভূবন গ্যালারী এবং ১৯৪৭ সালের অন্য ভূবন চিত্রকর্মে দেখা যায়। মহাকর্ষ (চিত্রকর্ম) প্রতিবিম্বিত গোলকের সাথে হাত চিত্রকর্ম প্রবেশদ্বার "Lithograph"। M.C. Escher - The Official Website (ইংরেজি ভাষায়)। সংগ্রহের তারিখ ২০২০-১২-০৪।  লোশার ২০০০। গ্রন্থসূত্র লোশার, জে এল (২০০০)। The Magic of M. C. Escher। হ্যারি এন আব্রাহাম ইঙ্ক। আইএসবিএন 0-8109-6720-0।
তানভীর তারেক

তানভীর তারেক একজন বাংলাদেশী সুরকার ও সঙ্গীতশিল্পী। তিনি মায়া: দ্য লস্ট মাদার চলচ্চিত্রের "আমার মায়ের আঁচল" গানের সুরায়োজনের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন। তারেক ২০০৩ সাল থেকে গান রচনা ও সুরায়োজনের সাথে জড়িত। ২০০৮ সালে তার গীত, সুর ও সঙ্গীতে আইয়ুব বাচ্চু ও ফাহমিদা নবী "তোমার জন্য ভালোবাসা" গানে কণ্ঠ দেন। ১০ বছর পর ২০১৮ সালে তিনি নিজে এবং নাজু আখন্দ একই গানের কিছুটা পরিবর্তিত সুরে এই গানে কণ্ঠ দেন। সেলিব্রেটি সাউন্ডল্যাব স্টুডিওতে গানটি ধারণ করা হয়। আনজাম মাসুদের ম্যাগাজিন অনুষ্ঠান পরিবর্তন-এর জন্য গানটি ধারণ করা হয়। ২০১৩ সালে তারেকের সঙ্গীতায়োজনে "তোমাকে ভাবতে পারি বলে" গানে কণ্ঠ দেন দিপু ও ঝিলিক। গানটি লিখেছেন শামিমা জামান। তিনি মায়া: দ্য লস্ট মাদার চলচ্চিত্রের গানের সুরায়োজন করেন। এই চলচ্চিত্রের "আমার মায়ের আঁচল" গানের জন্য তিনি শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন। ২০২০ সালের মে মাসে তার সুরে প্রকাশিত হয় সুবীর নন্দীর মরণোত্তর প্রথম গান "দূরের মানুষ"। গানটি লিখেছেন কবির বকুল। তিনি এটিএন নিউজের মধ্যরাতের শো ইয়াং নাইট লাভবক্স উপস্থাপনা করেন। ২০১০: শ্রেষ্ঠ সঙ্গীত পরিচালক বিভাগে সিটিসেল-চ্যানেল আই মিউজিক অ্যাওয়ার্ডস ২০২০: শ্রেষ্ঠ সুরকার বিভাগে জাতীয় চলচ্চিত্র পুরস্কার ২০২০: শ্রেষ্ঠ সংগীত পরিচালক(ছায়াছবি) -ঐক্য চ্যানেল আই মিউজিক অ্যাওয়ার্ডস "জাতীয় চলচ্চিত্র পুরস্কারে শ্রেষ্ঠ সুরকার হিসেবে পুরস্কৃত তানভীর তারেক | বিনোদন"। দৈনিক ইত্তেফাক। ৩ ডিসেম্বর ২০২০। সংগ্রহের তারিখ ৪ ডিসেম্বর ২০২০।  "নিজের গানের রিমেক নিয়ে পরিবর্তনে তানভীর তারেক"। জাগো নিউজ। ৭ জানুয়ারি ২০১৮। সংগ্রহের তারিখ ৪ ডিসেম্বর ২০২০।  "১০ বছর পর নিজের গানের রিমেক করলেন তানভীর তারেক"। দৈনিক ইনকিলাব। ৮ জানুয়ারি ২০১৮। সংগ্রহের তারিখ ৪ ডিসেম্বর ২০২০।  "তানভীর তারেকের সঙ্গীতায়োজনে দিপু ও ঝিলিক"। বাংলানিউজটোয়েন্টিফোর.কম। মে ৭, ২০১৩। সংগ্রহের তারিখ ৪ ডিসেম্বর ২০২০।  "'জাতীয় চলচ্চিত্র পুরস্কার ২০১৯' জয়ী যারা"। বাংলানিউজটোয়েন্টিফোর.কম। ৩ ডিসেম্বর ২০২০। ১৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০২০।  "সুবীর নন্দীর আনরিলিজ ট্র্র্যাক 'দূরের মানুষ'"। সারাবাংলা.নেট। ২০ মে ২০২০। সংগ্রহের তারিখ ৪ ডিসেম্বর ২০২০।  "ঈদস্পেশাল লাভবক্স"। সারাবাংলা.নেট। ১০ আগস্ট ২০১৯। সংগ্রহের তারিখ ৪ ডিসেম্বর ২০২০।
এ জেড এম নাছিরুদ্দীন

এ জেড এম নাছিরুদ্দীন একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ও তত্ত্বাবধায়ক সরকারের উপদেষ্টা ছিলেন। তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবেও দায়িত্ব পালন করেন। এ জেড এম নাছিরুদ্দীন চট্টগ্রামের পটিয়ার ৯ নং জঙ্গলখাইন ইউনিয়ন এয়াকুবদন্ডী গ্রামে জন্মগ্রহণ করেন। এ জেড এম নাছিরুদ্দীন বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৮৮ সাল থেকে ৩১ ডিসেম্বর ১৯৮৯ সাল পর্যন্ত এবং ১ মে ১৯৯১ সাল থেকে ৩০ সেপ্টেম্বর ১৯৯৪ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ১৪ মে ১৯৮৭ সাল থেকে ৩১ মে ১৯৮৮ সাল পর্যন্ত তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবে দায়িত্ব পালন করেন। ১৯৯৬ সালে তিনি তত্ত্বাবধায়ক সরকারের কৃষি, খাদ্য, মৎস্য ও পশুসম্পদ, দুর্যোগ ব্যবস্থাপনা ও ত্রাণ এবং ভূমি মন্ত্রণালয়ের উপদেষ্টাও ছিলেন তিনি, এ সময় বাংলাদেশের ষষ্ঠ জাতীয় সংসদ নির্বাচন অনুষ্ঠিত হয়। জেলা প্রশাসক হিসেবে তিনি ১৪ ফেব্রুয়ারি ১৯৭২ সাল থেকে সেপ্টেম্বর ১৯৭২ সাল পর্যন্ত যশোর জেলায় দায়িত্ব পালন করেন। সমবায় অধিদপ্তরের নিবন্ধক ও মহাপরিচালক হিসেবে তিনি ১০ নভেম্বর ১৯৭৯ সাল থেকে ৩০ জুলাই ১৯৮২ সাল পর্যন্ত দায়িত্ব পালন করেন। "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। বাংলাদেশ জাতীয় তথ্য বাতায়ন। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।  পটিয়া, চট্টগ্রাম প্রতিনিধি, নিজস্ব প্রতিবেদক (২৫ মার্চ ২০১৭)। "চট্টগ্রামের দুই স্কুলে প্রাক্তন শিক্ষার্থীদের পুনর্মিলনী"। দৈনিক প্রথম আলো। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২০।  "বিএডিসি'র বিগত চেয়ারম্যান মহোদয়গণের কার্যকাল"। বাংলাদেশ জাতীয় তথ্য বাতায়ন। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২০।  "প্রাক্তন জেলা প্রশাসকবৃন্দ, যশোর জেলা"। বাংলাদেশ জাতীয় তথ্য বাতায়ন। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২০।  "নিবন্ধক ও মহাপরিচালকগণের নাম ও কর্মকাল"। বাংলাদেশ জাতীয় তথ্য বাতায়ন। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২০।
এ এইচ মোফাজ্জল করিম

এ এইচ মোফাজ্জল করিম একজন বাংলাদেশি সাবেক সরকারি কর্মকর্তা, রাজনীতিবিদ ও লেখক যিনি নৌপরিবহন মন্ত্রণালয় এবং মৎস্য ও প্রাণিসম্পদ মন্ত্রণালয়ের সচিব ছিলেন। তিনি খালেদা জিয়ার উপদেষ্টা ও ইংল্যান্ডে বাংলাদেশের হাইকমিশনার হিসেবে দায়িত্ব পালন করেন। এ এইচ মোফাজ্জল করিম মৌলভীবাজারের কুলাউড়ার ভাটেরা ইউনিয়নের বেড়কুঁড়ী গ্রামে জন্মগ্রহণ করেন। তিনি ঢাকার ধানমন্ডিতে বসবাস করেন। এ এইচ মোফাজ্জল করিম বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৯৫ সাল থেকে ৩০ মে ১৯৯৬ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ১৯ ফেব্রুয়ারি ১৯৯৭ সাল থেকে ৫ আগস্ট ১৯৯৮ সাল পর্যন্ত তিনি নৌপরিবহন মন্ত্রণালয়ের সচিব ছিলেন। ভূমি আপীল বোর্ডের চেয়ারম্যান হিসেবে তিনি ২৪ আগস্ট ১৯৯৬ সাল থেকে ১৮ ফেব্রুয়ারি ১৯৯৭ সাল পর্যন্ত দায়িত্ব পালন করেন। তিনি ইংল্যান্ডে বাংলাদেশের হাইকমিশনার হিসেবেও দায়িত্ব পালন করেন। বেগম খালেদা জিয়ার সাবেক উপদেষ্টাও তিনি। মোফাজ্জল করিম একজন বিশিষ্ট কবি ও সাহিত্যিক। এ পর্যন্ত তিনি বেশকিছু গ্রন্থ রচনা করেছেন। তাঁর উল্লেখযোগ্য গ্রন্থের মধ্যে রয়েছেঃ অবচেতনে রাজাধিরাজ আড়াল থেকে মুমূর্ষু বিকেল একটি সার্টিফিকেট চাই জলের লিখন দিনগুলি রাতগুলি প্রথম দেখার দিন ভেবো না বৃষ্টি হবে না আট কুঠুরি নয় দরজা সেলাই করা খোলা মুখ তোমার হাতে গ্রেনেড এবং আমার বুকে প্রেম চলে গেলে পারলে যেতে জীবন মৃত্যু পায়ের ভৃত্য সোনালি সকাল, দুরন্ত দুপুর আপন ভুবন, অচেনা আকাশ শেষ হয়ে হইলোনা শেষ ইত্যাদি। অগ্রণী ব্যাংক পুরস্কার (১৯৮৮) আলাওল সাহিত্য পুরস্কার (১৯৯৭) রাগীব-রাবেয়া সাহিত্য পুরস্কার (২০১০) কেমুসাস সাহিত্য পুরস্কার (২০১৬) ইত্যাদি। "প্রাক্তন ছাত্রদের মিলন মেলায় মুখরিত নোয়াখালী জিলা স্কুল"। দৈনিক কালের কণ্ঠ। ২১ জানুয়ারি ২০২০। সংগ্রহের তারিখ ৫ ডিসেম্বর ২০২০।  "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। বাংলাদেশ জাতীয় তথ্য বাতায়ন। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।  "সচিবগণের নাম ও মেয়াদকাল, নৌপরিবহন মন্ত্রণালয়"। বাংলাদেশ জাতীয় তথ্য বাতায়ন। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২০।  "প্রখ্যাত ব্যক্তিত্ব, ভাটেরা ইউনিয়ন"। বাংলাদেশ জাতীয় তথ্য বাতায়ন। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২০।  "চেয়ারম্যান মহোদয়গণের নামের তালিকা, ভূমি প্রশাসন বোর্ড"। বাংলাদেশ জাতীয় তথ্য বাতায়ন। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২০।  "একুশের রাত -মোফাজ্জল করিম-সাবেক সচিব ও রাষ্ট্রদূত"। একুশে টেলিভিশন। ২৯ এপ্রিল ২০১৯। সংগ্রহের তারিখ ৫ ডিসেম্বর ২০২০।  "রাগীব-রাবেয়া সাহিত্য পুরস্কার বিজয়ী (২০১০)"। রাগীব-রাবেয়া ফাউন্ডেশন। ৪ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০২০।
নতুন গটঙা

নতুন গটঙা নগাঁওর পূর্বদিকে ২৫ কিলোমিটার দূরত্বে অবস্থিত ভারতবর্ষের আসাম রাজ্যর নগাঁও জেলার একটি গ্রাম। নতুন গটঙার আগের নাম ছিল গটঙা। নতুন গটঙা, গটঙা ভি.আই.পি. রোডে অবস্থিত। এই গ্রামের মোট জনসংখ্যা ৩০০০ জনের অধিক। নতুন গটঙা গ্রামটি গটঙা হরি মন্দিরের নাম কীর্তন উৎসবের জন্য বিখ্যাত। জাতীয় মহাসড়ক ১২৭ এবং কলং নদী নতুন গটঙা গ্রামের মাঝখানে দিয়ে গিয়েছে। ব্রহ্মপুত্র নদের একটি উপনদী কলং নদী নতুন গটঙা গ্রামের মধ্য দিয়ে প্রবাহিত হয়, যা গ্রামটিকে নতুন গটঙা এবং চকিটুপ দুটি স্বতন্ত্র অঞ্চলে বিভাজিত করে। নতুন গটঙার উত্তরে কলং নদী। পূর্বদিকে গটঙা বিসর্জন ঘাট। পশ্চিমে গটঙা বাংলা স্কুল। দক্ষিণে গটঙা বিলপার। মধ্য নতুন গটঙা সড়ক এবং গটঙা হরি মন্দির। গটঙা শপিং কমপ্লেক্স-ভবন গটঙা মন্দির নতুন গটঙা সড়ক গটঙা বিল
বিভা পঞ্চমী

বিভা পঞ্চমী হ’ল একটি হিন্দু উৎসব। এই দিনটিতে রাম ও সীতার বিবাহ হয়েছিল এবং এই দিনটি রাম ও সীতার বিবাহবার্ষিকী হিসাবে উদ্‌যাপন করা হয়।  অগ্রহায়ণ মাসের (নভেম্বর-ডিসেম্বর) শুক্লপক্ষের পঞ্চম দিনে এই উৎসব পালন করা হয়। রাম ও সীতার বিবাহ উৎসব উপলক্ষে এই দিনটি ভারতের বিভিন্ন রাম সীতা মন্দির ও ধর্মস্থলে পালন করা হয়ে থাকে। ভারতের উওরাঞ্চল, মিথিলা অঞ্চল এবং নেপালের জনকপুরধামে বিশেষ উৎসাহ ও উদ্দিপনার সাথে এই উৎসবটি পালিত হয়। নেপাল-এর জনকপুরধামে এই দিনটি বিশেষ গুরুত্বপূর্ণ। ভারত এবং নেপালের বিভিন্ন অঞ্চল থেকে হাজার হাজার তীর্থযাত্রী জনকপুরধামে উপস্থিত হন, কারণ বিশ্বাস করা হয় যে সীতা এখানে ভগবান রামকে (অযোধ্যা রাজকুমারকে) বিয়ে করেছিলেন। "2020 Vivah Panchami"। DrikPanchang। সংগ্রহের তারিখ ডিসেম্বর ৫, ২০২০।  Naresh Chandra Sangal; Prakash Sangal  (১৯৯৮)। Glimpses of Nepal। APH Publishing। পৃষ্ঠা 24। আইএসবিএন 81-7024-962-7।
মোপিন উৎসব

মোপিন উৎসব ( Mopin Festival) একটি কৃষিপ্রধান উৎসব। এই উৎসব মূলতঃ ভারতের অরুণাচল প্রদেশ-এর গালো উপজাতিদের দ্বারা উদযাপিত হয়। মার্চ-এপ্রিল মাসে ফসল কাটার সময় এই উৎসব পালন করা হয়। গালো উপজাতিরা এই মাস দুটিকে "লুমি" এবং "লুকি" বলে। এই উৎসব দিয়ে গালো উপজাতিদের নতুন বছরের সুচনা হয়। সরকারীভাবে মোপিন উৎসবের নির্ধারিত তারিখ ৫ এপ্রিল। তবে উদ্‌যাপনের প্রস্তুতি শুরু হয়ে যায় ২ এপ্রিল থেকে। ৫ এপ্রিল মূল অনুষ্ঠান হয়। ৭-৮ এপ্রিল ধানের ক্ষেত পরিদর্শনের পর এই উৎসবের পরিসমাপ্তি হয়। ক্ষেত পরিদর্শনের অনুষ্ঠানকে রিগা আলো ( RIGA ALO) বলে। তবে গ্রামের দিকে উদ্‌যাপনটি এক মাস আগেই শুরু হয়ে যায়।   গালো উপজাতিরা বিশ্বাস করেন মোপিন উৎসব সমস্ত পরিবার এবং পুরো সম্প্রদায়ের ধন ও সমৃদ্ধি বয়ে আনে। তাদের বিশ্বাস এই উৎসব উদ্‌যাপনের রীতিনীতিগুলি কুপ্রভাব দূরে সরিয়ে দিয়ে সমস্ত মানবজাতির জন্য আশীর্বাদ, শান্তি এবং সমৃদ্ধি বয়ে আনে। এই উৎসবের প্রধান দেবীর নাম মোপিন অ্যানে (Mopin Ane)। গালো উপজাতিদের কাছে এই দেবী বিশেষ মর্যাদা পান। তাদের বিশ্বাস এই দেবী উর্বরতা ও সমৃদ্ধি এনেছেন।   মোপিন উৎসবের সময় গালো উপজাতিরা তাদের ঐতিহ্যবাহী সাদা পোশাক পরেন। অপুং/পোকা(Apung/Poka ) নামে পরিচিত জনপ্রিয় একটি অ্যালকোহলযুক্ত স্থানীয় পানীয় (যা গাঁজানো ভাত থেকে তৈরি) সাধারণত বাঁশের কাপে করে অংশগ্রহণকারীদের মধ্যে বিতরণ করা হয়। এছাড়া বিভিন্ন রকমের খাবার পরিবেশন করা হয়। ভাতের সঙ্গে মাংস ও বাঁশের অঙ্ক‌ুর দিয়ে তৈরি এক ধরনের খাবারও পরিবেশন করা হয়, যা আমিন নামে পরিচিত। মোপিন উৎসবে অংশগ্রহণকারীরা এট(Ette) নামে একটি চালের ময়দা একে অন্যের মুখে লাগায়। যেহেতু ভাত গালো উপজাতিদের প্রধান খাদ্য তাই এই প্রথাকে একটি পবিত্র আচার হিসাবে বিবেচনা করা হয়, যা সামাজিক ঐক্য, পবিত্রতা এবং ভালবাসার প্রতীক।  এই উৎসবে অংশগ্রহণকারীরা এই অনুষ্ঠানে পোপির (Popir) নামে একটি স্থানীয় ঐতিহ্যবাহী নৃত্য পরিবেশন করে। ১৯৬৬ সাল থেকে অরুণাচল প্রদেশের পশ্চিম সিয়াং জেলার আলং শহরে একটি কমিটি মোপিন উৎসবের আয়োজন করে চলেছে। সেখানে এই উৎসবকে কেন্দ্র করে হাজার হাজার মানুষ উপজাতিদের এই সংস্কৃতি উদ্‌যাপন ও সংরক্ষণের জন্য একত্রিত হন। ২০১৬ সালের ৫ এপ্রিল মোপিন উৎসব অনুষ্ঠিত হয়েছিল। "Attending the Mystical Mopin Festival in Aalo, Arunachal Pradesh" (ইংরেজি ভাষায়)। ২০১৬-০৭-০৪। সংগ্রহের তারিখ ২০১৬-০৭-১২।  "সংরক্ষণাগারভুক্ত অনুলিপি" (পিডিএফ)। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ ডিসেম্বর ২০২০।  "Mopin Festival of Arunachal Pradesh"। ২০১৬-০৪-০৫। ২০১৬-০৮-১৯ তারিখে মূল থেকে আর্কাইভ করা। সংগ্রহের তারিখ ২০১৬-০৭-১২।  "Archived copy"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০২-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বেগুনকোদর রেলওয়ে স্টেশন

বেগুনকোদর রেলওয়ে স্টেশন ভারতীয় রেলওয়ের দক্ষিণ পূর্ব রেলওয়ের রাঁচি রেলওয়ে বিভাগের একটি রেলওয়ে স্টেশন। স্টেশনটি ভারতের পশ্চিমবঙ্গের পুরুলিয়া জেলার ঝালদা ও বেগুনকোদর শহরের মধ্যে রেলযোগাযোগ পরিচালনা করে। যাত্রীরা স্টেশনটিকে পরিত্যক্ত করেছে এবং এটি ভুতুড়ে স্টেশন হিসেবে পরিচিতি লাভ করে। ভারতের ১০ টি ভুতুড়ে রেলওয়ে স্টেশনের তালিকায় বেগুনকোদর স্টেশনের নাম নথিভুক্ত করা হয়। ১৯৬০ সালে ভারতীয় রেলওয়ে ও স্থানীয় সাঁওতালদের রাণী, শ্রীমতী লাচন কুমারীর যৌথ প্রচেষ্টায় বেগুনকোদর স্টেশনটি তৈরি করা হয়। বেগুনকোদরের বাসিন্দাদের কথা অনুযায়ী,১৯৬৭ সালে, একজন রেলকর্মী অভিযোগ করেন যে তিনি স্টেশনে একজন মহিলার আত্মাকে দেখেছেন এবং গুজব রটে যায় যে সেই মহিলা রেল দুর্ঘটনার কারণে মারা গিয়েছিলেন। পরের দিন সেই রেলকর্মী আশেপাশের মানুষজনকে একথা বলেন কিন্তু কেউ তার কথা বিশ্বাস করতে চায়নি। প্রকৃত সমস্যা তখনই শুরু হয় যখন স্টেশন মাস্টার ও তার পরিবারের মৃতদেহগুলো তাদের কোয়ার্টারে পাওয়া যায়। এরপর অস্বাভাবিক উপকথা মানুষের মুখে মুখে ঘুরতে থাকলে স্টেশনটিতে ট্রেন দাঁড়ানো বন্ধ হয়ে যায় ও পরবর্তীকালে স্টেশনটি বন্ধ করে দেওয়া হয়। ১৯৯০ সালের শেষের দিকে বেগুনকোদর গ্রামবাসীরা একটি কমিটি গঠন করে ও আধিকারিকদের স্টেশনটি পুনরায় চালু করার অনুরোধ জানায়। ২০০৭ সালে, স্থানীয় গ্রামবাসীরা তৎকালীন রেলমন্ত্রী শ্রীমতী মমতা বন্দ্যোপাধ্যায় ও সিপিআইএম নেতা বাসুদেব আচার্যকে চিঠি লেখে। বাসুদেব আচার্যের বাড়ি ছিল পুরুলিয়ায় এবং তিনি সেই সময়ের রেলওয়ের পার্লামেন্টারি স্ট্যান্ডিং কমিটির সদস্য ছিলেন। কিন্তু সেই ভুতুড়ে তকমাটা থেকেই রায়। বাসুদেব আচার্য বলেন যে রেলকর্মীরাই এই গল্পটি বানিয়েছে যাতে তাদের এখানে বদলি না করা হয়। ৪২ বছর পর,২০০৯ সালের আগস্ট মাসে প্রাক্তন রেলমন্ত্রী মমতা বন্দ্যোপাধ্যায় একটি যাত্রীবাহী ট্রেনের হল্ট স্টেশন হিসেবে স্টেশনটি শেষপর্যন্ত চালু করেন। যাইহোক,প্রতিদিন এই স্টেশনে ১০ টি যাত্রীবাহী ট্রেন থামলেও এখনো যাত্রীরা সূর্যাস্তের পর স্টেশনটিতে আসে না। বহু গোস্ট হান্টাররা বারবার স্টেশনটিতে এসেছেন এবং তারা প্রত্যেকবার বলেছেন যে এই স্টেশনে ভূতের উপস্থিতি নেই। মূলত ভূত পর্যটন কেন্দ্র হিসেবে পর্যটকদের আকর্ষণ করার জন্য বর্তমানে বেগুনকোদর রেলওয়ে স্টেশনে কিছু মানুষ মাঝেমাঝে নজরদারি রাখেন। "BKDR / Begunkodor"। সংগ্রহের তারিখ মার্চ ৪, ২০১৯।  "West Bengal's Begunkodor no longer a haunted railway station"। The Hindu। সংগ্রহের তারিখ মার্চ ৪, ২০১৯।  "Begun Kodar popularly known as Ghost Station"। railnews.in। সংগ্রহের তারিখ মার্চ ৪, ২০১৯।  "Now, take a tour of Bengal's haunted railway station"। Hindustan Times। সংগ্রহের তারিখ মার্চ ৪, ২০১৯।  "The ghost and the darkness"। সংগ্রহের তারিখ মার্চ ৪, ২০১৯।  "Myth of West Bengal's 'haunted' Begunkodar railway station busted after 50 years"। সংগ্রহের তারিখ মার্চ ৪, ২০১৯।
শায়খ ইদ্রিস

মাওলানা মুহাম্মদ ইদ্রিস (উর্দু: شیخ الحدیث مولانا محمد ادریس صاحب‎‎), (এছাড়া শায়েখ ইদ্রিস নামেও পরিচিত) পাকিস্তানের খাইবার পাখতুনখোয়া প্রদেশের চরসদ্দা জেলার তুরঙ্গজাই গ্রামে জন্মগ্রহণ করেছিলেন। তিনি ১৯৬১ সালে হাকিম মাওলানা আব্দুল হকের ঘরে জন্মগ্রহণ করেন। তিনি তৎকালীন মুসলিম পণ্ডিত ছিলেন। তিনি মুনাজির-ই-জামান নামেও পরিচিত ছিলেন। তার পিতামহ ছিলেন শাইখুল হাদিস মুফতি শাহজাদা, দারুল উলুম দেওবন্দের প্রাক্তন স্নাতক ছিলেন। মাওলানা ইদ্রিস আন্তর্জাতিকভাবে খ্যাতিসম্পন্ন ধর্মীয় নেতা এবং মুসলিম পণ্ডিত মাওলানা হাসান জানের জামাতা। তার দুই ছেলে আছে যাদের একজনের নাম নাম মাওলানা হাফিজ আনিস আহমেদ, যিনি দারুল উলুম হাক্কানিয়ায় অধ্যয়নরত। এবং অন্যজন ড. মুহাম্মদ সালমান এমবিবিএসে অধ্যয়নরত। মাওলানা মুহাম্মদ ইদ্রিস তার নিজ শহর উৎমানজাইতে জামিয়া নোমানিয়া থেকে শিক্ষা লাভ করেন। উচ্চ ধর্মীয় শিক্ষার জন্য তিনি খাইবার পাখতুনখোয়ার আকোরা খাট্টকে অবস্থিত দারুল উলুম হাক্কানিয়ায় ভর্তি হন। মাওলানা ইদ্রিস সমসাময়িক শিক্ষাও লাভ করেন এবং পেশাওয়ার বিশ্ববিদ্যালয় থেকে এম এ আরবি ও এম এ ইসলামিয়াতে ভালো নম্বর পেয়ে উত্তীর্ণ হন। উচ্চ শিক্ষা সম্পন্ন করার পর মাওলানা ইদ্রিস জাতির তরুণদের ধর্মীয় শিক্ষা দিতে মনোনিবেশ করেন। তিনি সেই উদ্দেশ্যে জামিয়া নোমানিয়ায় শিক্ষকতা শুরু করেন এবং এখনও সেখানে শিক্ষকতা ও প্রিতিষ্ঠানিক ব্যবস্থাপনার দায়িত্বে নিয়োজিত আছেন। বর্তমানে তিনি জামিয়া নোমানিয়ার শাইখুল হাদিস দেশীয় রাজনীতিতেও মাওলানা ইদ্রিস সক্রিয়। তিনি চরসদ্দা জেলার জনপ্রিয় রাজনৈতিক দল জমিয়ত উলামায়ে ইসলাম (ফ) এর আমির (امیر) ছিলেন। বর্তমানে তিনি দলটির সারপারাস্ত-ই-আ'লা বা প্রধান। শায়েখ ইদ্রিস কেপি (খাইবার পাখতুনখোয়া) প্রদেশের প্রাদেশিক পরিষদের সদস্য এবং বিধানসভার স্পিকার।[তথ্যসূত্র প্রয়োজন] আরবি: شیخ الحدیث।হাদিস বিষয়ে পণ্ডিত ব্যক্তি। "Maulana Muhammad Idrees | KP Assembly"। Khyber Pakhtunkhwa Assembly। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৫।